Source: http://tartu.maavalitsus.ee/asenduskoduteenuse-tegevusluba
Timestamp: 2017-10-17 10:08:26+00:00

Document:
Asenduskoduteenuse tegevusluba - Tartu maavalitsus
Lapsehoiuteenuse tegevusluba
Asenduskoduteenuse tegevusluba
Lapse paigutamine riiklikule hoolekandele
Vaiete lahendamine
Asenduskodu tegevusloa andmine
Välja antud tegevusload
MTÜ Vahtramägi 80134677
MTÜ Tartu Kristlik Noortekodu 80129096
MTÜ Veskivärav 80343464
SA Tartu Perekodu Käopesa 90012478
SA Elva Perekodu 90011023
Asenduskoduteenuse tegevusloa taotlemise juhend
Tegevusluba on vaja taotleda, kui soovite osutada asenduskoduteenust. Tegevusluba kehtib tähtajatult ja selle väljastab tegevuskohajärgne maavanem.
Sotsiaalministri 21.01.2009 määrus nr 13 „Majandustegevuse registrisse kantavate teenuse osutaja andmete loetelu ja teavitamist vajavate muudetud andmete loetelu kehtestamine"
Sotsiaalministri 20.07.2007 määrus nr 59 „ Tervisekaitsenõuded asenduskoduteenusele"
Vabariigi Valitsuse 12.02.2007 määrus nr 40 „Riigi rahastatava lapsehoiuteenuse maksimaalse maksumuse ning asenduskoduteenuse maksimaalse maksumuse ja hinna kehtestamine"
Sotsiaalministri 16.10.2007 määrus nr 66 „Kohaliku omavalitsuse poolt kogutavate ja säilitatavate asenduskoduteenusel viibiva lapse dokumentide loetelu, asenduskoduteenuse osutajale üle antavate asenduskoduteenusel viibiva lapse dokumentide loetelu ning asenduskoduteenuse osutaja kohustuste täpsema sisu kehtestamine"
Sotsiaalministri 26.11.2008 määrus nr 73 „Asenduskodu kasvatusala töötajate sotsiaaltöö ja pedagoogika täiendkoolituste läbiviimise korra ja täiendkoolituste õppekavade kehtestamine"
Sotsiaalministri 20.12.2000 määrus nr 85 „Asenduskodule, koolkodule või noortekodule esitatavad nõuded lapse ajutiselt perekonda andmise korraldamiseks"
Teil peab olema:
Terviseameti tõend teenuse osutamise koha tervisekaitsenõuetele vastavuse kohta;
Päästeameti tõend teenuse osutamise koha vastavuse kohta tuleohutuse nõuetele;
kasvatusalatöötajate ja/või perevanemate tervisetõend nakkushaiguste suhtes tervisekontrolli läbimise kohta.
Juhul kui soovite asenduskoduteenust osutada perevanema eluruumides, tuleb esitada ka eluruumi omaniku nõusolek asenduskoduteenuse osutamiseks perevanema eluruumides ning perevanemaga ühist eluruumi kasutava täieliku teovõimega isiku tervisetõend nakkushaiguste suhtes tervisekontrolli läbimise kohta ja allkirjaga kinnitus, et ta vastab SHS § 252 lõike 1 punktides 3-6 sätestatud nõuetele;
Välisriigi ettevõtja peab Eestis tegutsemisel järgima samu nõudeid, mis siseriiklik ettevõtja.
Tegevusala seadusest tulenev nimetus (asenduskoduteenus) ning äriseadustiku § 4 lõike 6 alusel kehtestatud klassifikaatori kohane nimetus ja kood (87901 asenduskoduteenust osutavate hoolekandeasutuste tegevus);
Kui soovite, et teile antava tegevusloa kehtivusaega piiratakse võrreldes seaduses ettenähtuga, siis tegevusloa soovitud kehtivusaeg;
Kasvatusalatöötaja või perevanema välisriigis omandatud eriala või kvalifikatsiooni tõendava dokumendi ärakiri, kui see ei ole kantud Eesti Vabariigi haridusseaduse § 366 lõike 4 alusel loodud infosüsteemi;
Kui asenduskoduteenust osutatakse perevanema eluruumides, tuleb täiendavalt esitada eluruumi omaniku nõusolek antud teenuse osutamiseks, perevanemaga ühist eluruumi kasutava täisealise isiku tervisetõend nakkushaiguste suhtes tervisekontrolli läbimise kohta ning perevanemaga ühist eluruumi kasutava täieliku teovõimega isiku allkirjaga kinnitus SHS § 252 lõike 1 punktides 3-6 sätestatud tingimustele vastavuse kohta;
NB! Enne taotluse esitamist tuleb tasuda riigilõiv.
Eesti teabevärava või notari kaudu;
Digitaalselt allkirjastatult elektrooniliselt või posti teel tegevuskohajärgsele maavalitsusele.
Enne tegevusloa taotluse esitamist peab taotleja tasuma riigilõivu 32 eurot.
Viitenumber 2900082867
Selgitus: riigilõiv asenduskoduteenuse tegevusloa taotlemisel
Maksekorraldust esitama ei pea.
Tegevusloa taotleja esitatud andmete ja dokumentide õigsust kontrollib ning tegevusloa
väljastab tegevuskohajärgne maavanem tegevusloa andmise või andmisest keeldumisega 20 päeva jooksul taotluse esitamisest arvates. Taotluse lahendamise tähtaega loetakse kõigi nõutavate andmete esitamisest alates.
Kui taotluse väljastamisel selgub, et tegevusloa taotlemiseks vajalikud nõuded ei ole täidetud, võib maavalitsuse taotluse lahendamise tähtaja peatada kuni puuduse kõrvaldamiseni, kuid mitte kauemaks kui 30 päevaks, teavitades sellest taotluse esitajat. Sama kehtib juhul kui taotluse lahendamise tähtaega on vajalik pikendada seoses taotluse keerukuse tõttu. Viimasel juhul tuleb maavalitsusel taotluse esitajale tähtaja pikendamist põhjendada.
Kui registrisse andmete kandmise aluseks on haldusakt, millega rahuldatakse teie taotlus täielikult ning ei piirata kellegi õigusi, loetakse haldusakt teile kätte toimetatuks andmete kandmisega registrisse.
toimub muutusi teistes sotsiaalhoolekande seaduse § 213 punktides 1-5 sätestatud tingimustes.
Tegevusloa peatamine ettevõtja poolt (majandustegevusest ajutine loobumine) ja majandustegevuse lõpetamine (majandustegevusest loobumine)
Asenduskoduteenuse osutaja, kes soovib asenduskoduteenuse osutamise lõpetada, esitab tegevusloa väljaandjale tegevusloa kehtetuks tunnistamise taotluse, milles märgib ära teenuse lõpetamise kuupäeva. Asenduskoduteenuse osutaja on kohustatud esitama kehtetuks tunnistamise taotluse vähemalt kuus kuud enne teenuse osutamise lõpetamist.
Tegevusloa väljaandja tunnistab tegevusloa kehtetuks, kui:
esitasite tegevusloa taotlemisel tahtlikult valeandmeid, mis mõjutas loa andmist ning mille esitamata jätmise korral oleks pidanud tegevusloa andmisest keelduma
Tegevusloa väljaandja võib tegevusloa kehtetuks tunnistada ka juhul kui:
asenduskoduteenuse osutaja seda ise taotleb;
te ei ole alustanud tegevusloas nimetatud tegevusi ühe aasta jooksul arvates tegevusloa väljaandmisest;
ilmneb asenduskoduteenuse nõuete või tegevusloa kõrvaltingimuse oluline rikkumine
tegevusloaga lubatud tegevusega on tekkinud oluline kahju või oht avalikule korrale, mis ei olnud tegevusloa väljastamise ajal teada ja mis kaalub üles tegevusloa omaja huvi tegevust jätkata ning mida ei ole võimalik kõrvaldada.
Tegevusluba muutub kehtetuks juhul kui:
tähtaegsena väljastatud tegevusloa tähtaeg on möödunud;
füüsilisest isikust ettevõtja sureb ning juriidilisest isikust ettevõtja likvideeritakse, ümber kujundatakse, ühineb või jaguneb va kui tegevusluba ei anta üle Msüs § 46 kohaselt.
Tiina Kivirüüt, 730 5296, tiina.kiviryyt@tartu.maavalitsus.ee

References: § 252
 § 4
 § 366
 § 252
 § 213
 § 46